 Sheekh Maxamed Cali Geedi oo magaalada Arabsiyo ugu warramay shalay weriyayaal ka tirsan Jamhuuriya, Telefishanka HCTV iyo idaacadda Radio Horyaal, waxa uu sheegay in wax badani uga qabsoomeen hawlihii dhexdhexaadinta lagu soo afjaray xiisadda ka dhalatay falkii jidgooyada ahaa ee afartii nin ee reer Boorama lagu dilay, isaga oo xusay in waxa ugu wayn ee ilaa hadda ku guulasteen ay ugu horreyso xabbad-joojin ay labada dhinac kala dhexdhigeen iyo in gaadiidkii jidgooyadaas lagu dhacay la soo celiyo. 